เงินบาทแกว่งแคบระหว่างรอรายงานประชุมเฟดคืนนี้
ค่าเงินบาทปิดตลาดเย็นนี้ (17 ก.พ.) อยู่ที่ระดับ 35.57 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.64/66 บาท/ดอลลาร์
17 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (17 ก.พ.) อยู่ที่ระดับ 35.57 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.64/66 บาท/ดอลลาร์
วันนี้เงินบาทเคลื่อนไหวอยู่ในกรอบแคบๆ เนื่องจากไม่มีปัจจัยที่มีผลสำคัญต่อค่าเงินมากนัก เป็นเพียงแรงซื้อแรงขายตามปกติ ซึ่งคาดว่าตลาดรอดูรายงานการประชุมของคณะกรรมการกำหนดนโยบายการเงิน (FOMC) ของธนาคารกลางสหรัฐ (FED) ที่จะออกมาในคืนนี้
“วันนี้บาท move แคบๆ ไม่ค่อยมีปัจจัยอะไรมากนัก เป็นแรงซื้อแรงขายปกติ ตลาดน่าจะรอดูรายงานการประชุมของ FOMC ที่จะออกมาในคืนนี้ก่อน” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวอยู่ในกรอบ 35.50-35.70 บาท/ดอลลาร์
 
ที่มา: สำนักข่าวอินโฟเควสท์